armvectores/hy_wikipedia_2023 huggingface dataset:
Տարա

Անվան այլ կիրառումների համար տե՛ս՝ Տարա (այլ կիրառումներ)
Տարա (իտալերեն` tara,  արաբերեն` թարհա- այն, ինչ դեն է նետված), իր, որն օգտագործվում է ապրանքի փաթեթավորման, պահպանման ու տեղափոխման համար։ Վերարտադրության անընդհատությունն ապահովող նյութական պայմաններից Է։ Ապրանքներն սպառողին հասցնելու պրոցեսում պահպանում է դրանց որակն ու քանակը, հնարավորություն է տալիս մեքենայացնել բեռնման-բեռնաթափման աշխատանքները, արդյունավետ օգտագործել տրանսպորտային միջոցներն ու պահեստները։ 


== Տարաների տեսակները ==
Տարաները ստորաբաժանվում են ներքին (սպառողական), արտադրամասային (ներգործարանային) և արտաքին (տրանսպորտային) խմբերի։ Ներքին տարաները (թղթե փաթեթներ, ստվարաթղթե տուփեր, թիթեղյա անոթներ, պարկուճներ, սրվակներ և այլն) կշռաբաշխված ապրանքների անկապտելի մասն են և ծրարված իրերի հետ դառնում են գնորդի սեփականությունը։ Արտադրամասային(փայտյա հոծ և վանդակավոր արկղեր, մետաղյա տարաներ, ընդկալներ և այլն) կիրառվում են հումքը, կիսաֆաբրիկատները, պահեստամասերն ու պատրաստի արտադրանքը ձեռնարկության ներսում, արտադրամասերի միջև, մինչև աշխատատեղերը տեղափոխելու համար։ Արտաքին տարաները (փայտյա, մետաղյա, պոլիէթիլենային արկղեր, տակառներ, թմբուկներ, տոպրակներ և այլն) օգտագործվում են ապրանքներն արտադրողից սպառողին ուղարկելու կամ պահպանելու համար։ Որպես արտաքին տարաներ կարող են ծառայել նաև կոնտեյներները, փաթեթները, տեփուրները են, որոնցում ապրանքները ոչ միայն հասցվում են պահպանման ու վաճառքի վայրերը, այլև միաժամանակ հանդիսանում վաճառքի սարքավորումներ (տարա-սարքավորում)։ Դրանց արժեքը, որպես կարգ, մասնակիորեն ներառվում է ապրանքի արժեքի մեջ։ Տարաների բոլոր տեսակների համար հիմնական պահանջներն են՝ թեթևությունը, ամրությունն ու էժանությունը։
Լեբավեռե

Լեբավեռե (էստ․՝ Lebavere), գյուղ Էստոնիայի Յիգևամաա նահանգի Պիլտսամաա շրջանում։
2011 թվականի տվյալներով գյուղում բնակվում էր 51 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Յոնավա

Յոնավա (լիտ.՝ Jonava), քաղաք Լիտվայի կենտրոնական մասում։ Հանդիսանում է Յոնավայի շրջանի վարչական կենտրոնը։


== Աշխարհագրություն ==
Տեղակայված է Ներիս գետի աջ ափին։ Գտնվում է Վիլնյուսից 106 կմ դեպի հյուսիս-արևմուտք և Կաունասից 32 կմ դեպի հյուսիս-արևելք։


== Բնակչություն ==
1970 թվականին Յոնավայում բնակվում էր 14 563 մարդ, 1979 թվականին՝ 28 413 մարդ։ 1989 թվականին քաղաքի բնակչությունը կազմել է 36 520 մարդ, 2001 թվականին՝ 34 954 մարդ։


== Անվանում ==
Քաղաքը կոչվել է հիմնադրի որդու՝ Յանի անվամբ։


== Զինանշան ==
Յոնավայի զինանշանը, որի վրա պատկերված է սպիտակ կարապ, հաստատվել է 1996 թվականին Լիտվայի նախագահի հրամանագրով։


== Պատմություն ==
Քաղաքը հիմնադրվել է XVIII դարում, երբ Դոմինիկ Կոսակովսկու այրին՝ Մարիա Կոսակովսկայան, իր կալվածքում կառուցում է փայտե եկեղեցի։ Ավգուստ III թագավորը 1750 թվականին Մարիա Կոսակովսկայային թույլատրում է հիմնել գյուղ, որ կունենա շուկա, և այնտեղ բնակեցնել տարբեր կրոնների հետևորդ ազատ մարդկանց։
Յոնավայում է ծնվել ու մանկությունն անցկացրել բանաստեղծ Ալեքսիս Խուրգինասը։


=== Վթար «Ազոտ» գործարանում ===
1989 թվականի մարտի 20-ին «Ազոտ» արդյունաբերական ընկերությունում, որը տեղակայված էր քաղաքի արևելյան ծայրամասում՝ բնակելի տարածքից 4 կմ հեռավորության վրա, տեղի ունեցած վթարի ու դրան հետևած հրդեհի հետևանքով տեղի է ունեցել թունավոր նյութերի (ամիակ, քլոր և այլն) արտահոսք դեպի մթնոլորտ։ Նման արտահոսքն իր նմանօրինակը չի ունեցել ամբողջ աշխարհում։ Այդ վթարը պաշտոնապես համարվում է "ԽՍՀՄ տարածքում քիմիական թունավորման առաջին դեպքը":

		
		
		
		


== Հայտնի բնակիչներ ==
Անդրյուս Յանուկոնիս (ծնվել է 1971 թվականին), լիտվացի գործարար


== Ծանոթագրություններ ==


== Գրականություն ==
Авария на производственном объединении «Азот» в г. Ионава (1989) // Катастрофы конца XX века / Под общ. ред. д-ра техн. наук В. А. Владимирова. Министерство Российской Федерации по делам гражданской обороны, чрезвычайным ситуациям и ликвидации последствий стихийных бедствий. — М.: URSS, 1998. — 400 с. — ISBN 5-88417-167-6 (обл.)


== Արտաքին հղումներ ==
Յոնավայի շրջանի պաշտոնական կայքը Archived 2020-09-15 at the Wayback Machine.
Ոչ պաշտոնական կայքը
Բիշտիրյակ

Բիշտիրյակ (ռուս.՝ Биштиряк, բաշկիրերեն՝ Биштирәк), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 226 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ենիքև

Ենիքև, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Կարմիր ձկնկիթ

Կարմիր ձկնկիթ կամ  Կարմիր խավիար, ծովամթերք՝ պատրաստված ձկան վերամշակաված և չբեղնավորված ձվից (ձկնկիթ), սաղմոն ձկան տեսակներ, ինչպիսիք են՝ սապատաձկան սաղմոն, շնաձկան սաղմոն, կարմիր սաղմոն, Ատլանտյան սաղմոն (սաղմոնի) իշխան իր տարբեր ձևերով (պալիա և այլն), կապույտ իշխան (այդ թվում, կասպյան սաղմոն) իշխան և այլն։ Կարմիր խավիարը մի արժեքավոր սննդի արտադրանք է, որն ունի գերազանց համ և համեմատաբար բարձր ծախսեր, հետևաբար, կիրառվում է որպես դելիկատես։


== Պատկերասրահ ==

		
		


== Տես նաև ==
Ձկնկիթ
Սև ձկնկիթ
Արհեստական ձկնկիթ
Քաղցրահամ ձկան ձկնկիթ
Ձկնկիթ մինտյա


== Արտաքին հղումներ ==
Ինչպես մատուցել խավիարը (անգլերեն)
Ձկնկիթի պատրաստումը (անգլերեն)


== Ծանոթագրություններ ==
Խոսնակ (այլ կիրառումներ)

Խոսնակ, կարող է վերաբերել՝

Խոսնակ, գրական, հասարակական և տեղեկատու ամսագիր։
Խոսնակ, գյուղ Արևմտյան Հայաստանում, Էրզրումի վիլայեթի Քղիի գավառակում։
Մեցցո-սոպրանո

Մեցցո-սոպրանո, (իտալերեն` mezzo soprano, < mezzo — միջին), կանացի երգչական ձայն, սոպրանոյի և կոնարալտոյի նկատմամբ միջին դիրքում։
Տարբերակում են բարձր (քնարական) մեցցո-սոպրանո (մուտ է սոպրանոյին) և ցածր (մոտենում է կոնտրալտոյին)։ Մեցցո-սոպրանոյի համար գրված օպերային դերերգերից են՝ Ամներիս (Վերդիի «Աիդա»), Կարմեն (Ժորժ Բիզեի «Կարմեն»), Մարֆա (Մուսորգսկու «Խովանշչինա»), Լյուբաշա (Ռիմսկի-Կորսակովի «Թագավորի հարսնացուն»), Ալմաստ (Սպենդիարյանի «Ալմաստ»), Փառանձեմ (Չուխաճյանի «Արշակ Բ») և այլն։ Տարատեսակներից է կոլորատուրային մեցցո-սոպրանո։
Հալլիկու

Հալլիկու (էստ․՝ Halliku), գյուղ Էստոնիայի Յիգևամաա նահանգի Սաառե շրջանում։
2011 թվականի տվյալներով գյուղում բնակվում էր 48 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մոխրոտ 4×4: Ամեն ինչ սկսվում է ցանկությունից

«Մոխրոտ 4×4։ Ամեն ինչ սկսվում է ցանկություններից» (ռուս.՝ «Золушка 4×4. Всё начинается с желаний»), 2008 թվականի ռուսական ֆիլմ։ 2008 թվականին արժանացել է «Киномалышок» մրցույթի դիպլոմ ԱՊՀ երկրների, Լատվիայի, Լիտվայի և Էստոնիայի «Киношок» կինոյի 12-րդ բաց փառատոնում։


== Սյուժե ==
Դաշան սովորում է ութերորդ դասարանում։ Նա շատ սովորական աղջիկ է, չունի մայր և ապրում է հոր ու կրտսեր քրոջ հետ։ Հայրն աշխատում է որպես ավտոփականագործ և շփվում է իր անհավասարակշիռ հաճախորդների հետ, և Դաշան ստիպված է հոգ տանել իր քրոջ մասին, ինչում երբեմն նրան օգնում է տարեց հարևանը՝ Պավելը։
Դաշան սիրում է երազել։ Նա պատկերացնում է, որ ապրում է հեքիաթում, իսկ իր շուրջը գտնվող մարդիկ նրա հեքիաթի հերոսներն են։ Մի օր՝ գիշերը քրոջը հեքիաթ պատմելիս նա ամեն ինչ այնքան հստակ է պատկերացնում, որ հեքիաթը կենդանանում է և իրականություն դառնում։ Դաշան դառնում է Մոխրոտը, որն ապրում է Ավտոտնակում, որտեղ շատ երկաթ կա, բոլորը կեղտոտ են, գզգզված մազերով, կաշվե հագուստ են հագնում և վարում են ավտոմեքենաներ, իսկ Ավտոտնակում իշխում է թագավորը, որն ատում է հայելին և օգտագործում է դյուրակիր համակարգիչ։
Մինչ Մոխրոտի մայրը կենդանի էր, ամեն ինչ լավ էր, Ավտոտնակում խաղաղ կերպով ապրում էին Սոլովեյ Ռազբոյնիկը, Ուլյանան դարձել է Մատնաչափիկ, իսկ Խլուրդը վարում էր հաշվապահությունը և ստուգում էր բենզինի որակը։ Բայց մայրը մահանում է, և հայրը նորից է  ամուսնացել և տուն է բերել չար խորթ մորն ու նրա վնասակար ու չար դուստրերին, որոնք վարում են միշտ փչացող մեքենա, ծիծաղում Մոխրոտի վրա և շահագործում նրան։
Բացի այդ, թագավորը որոշում է, որ ժամանակն է խելքի բերել իր Որդուն, այսինքն՝ ամուսնացնել նրան։ Նա որոշում է կազմակերպել պարահանդես, այսինքն՝ մեծ թագավորական մրցարշավ, որին պետք է մասնակցեն Թագավորության բոլոր չամուսնացած աղջիկները, և նրանց բոլորին հաղորդագրություն է ուղարկում Mail.ru կայքով։
Բոլորը գնում են մասնակցել մրցարշավին՝ Մոխրոտին թողնելով մենակ։ Բայց գալիս է կնքամայր Փերին, Մոխրոտին տալիս մեծ ջիպ և Չեմպիոնների զգեստը՝ սպիտակ կոմբինեզոն։ Մրցաշրավին մասնակցելու Մոխրոտը ժամանում է նորաձև զգեստով ու վառ դիմահարդարումով և հաղթում։ Սակայն կախարդության գործողության ժամանակը սպառվում է, և Մոխրոտը փախչում է մրցարշավից՝ կորցնելով արծաթե պահեստային անիվը։
Հաղթող անծանոթին ապարդյուն փնտրում են (այդ թվում՝ ինտերնետային որոնմամբ)։ Վերջապես որոշում են փնտրել այն գրությամբ, թե որ մեքենային է հարմար։ Արդյունքում Մոխրոտին գտնում են, բայց արքայազնի և Մոխրոտի միջև զգացմունքներ չկան, և նրանք չեն ցանկանում ամուսնանալ։
Ավարտվում է Դաշայի երազը, և նա հանկարծ բացահայտում է, որ իրեն շրջապատող աշխարհն այնքան էլ վատը չէ, և Փոքրիկ իշխանը եկել է իր մոտ իրականում։


== Դերերում ==


== Ծանոթագրություններ ==


== Արտաքին հղումներ ==
Золушка 4х4. Все начинается с желаний (Кино России)
Золушка 4х4. Все начинается с желаний (Новая энциклопедия кино)(չաշխատող հղում)
Золушка 4х4 на РусКино Archived 2021-02-03 at the Wayback Machine.
Վեբստեր շրջան (այլ կիրառումներ)

Վեբստեր շրջան, կարող է վերաբերել՝

Վեբստեր շրջան - ԱՄՆ Լուիզիանա նահանգի 64 վարչական միավորներից մեկը
Վեբստեր շրջան - ԱՄՆ Կենտուկի նահանգի 105 վարչական միավորներից մեկը
Վեբստեր շրջան - ԱՄՆ Նեբրասկա նահանգի 93 վարչական միավորներից մեկը
Վեբստեր շրջան - ԱՄՆ Ջորջիա նահանգի 159 վարչական միավորներից մեկը
Ալեքսանդրովսկի շրջան (Տոմսկի մարզ)

Անվան այլ կիրառումների համար տե՛ս՝ Ալեքսանդրովսկի շրջան (այլ կիրառումներ)Ալեքսանդրովսկի շրջան (ռուս.՝ Александровский район), մունիցիպալ շրջան Ռուսաստանի Դաշնության Տոմսկի մարզում։
Ստեղծվել է 1923 թվականին։ Վարչական կենտրոնը՝ Ալեքսանդրովսկոե։


== Աշխարհագրություն ==
Շրջանի տարածքի մակերեսը կազմում է 29900 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 8466 մարդ։ Բնակչության խտությունը կազմում էր 0,28 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռազնոմոյկա (խուտոր, Կույուրգազինսկի շրջան)

Ռազնոմոյկա (ռուս.՝ Разномойка, բաշկիրերեն՝ Разномойка), խուտոր Ռուսաստանի Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խաչիկ Թոլոլյան

Խաչիկ Մինասի Թոլոլյան, (օգոստոսի 30, 1944(1944-08-30), Հալեպ), հայ սփյուռքագետ, գրականագետ, հրապարակախոս։ Բրաունի համալսարանի դոկտոր (1975, համեմատական գրականության, սփյուռքի և էթնիկ հարցերի մասնագետ)։


== Կենսագրություն ==
Ավարտել է Հարվարդի և Ռոդ Այլենդի համալսարանները։ 1981 թվականից աշխատում է Ուեսլեյան համալսարանում` հումանիտար գիտելիքների կենտրոնի փոխտնօրեն, տնօրեն, ապա՝ անգլերենի բաժնի տնօրեն, պրոֆեսոր։ 1991 թվականից՝ «Սփյուռք. Անդրազգային հետազոտությունների պարբերաթերթի» (անգլերեն) հիմնադիր-խմբագիր, Զորյան ինստիտուտի տնօրենների խորհրդի անդամ։ Ուսումնասիրությունները ընդգրկում են գրականագիտական, հասարակագիտական և պատմագիտական հարցեր։ Հեղինակ է «Սփյուռքի մեջ» (1990, Փարիզ) գրքի։


== Ծանոթագրություններ ==
Հոքինս Թրիփ

Ուիլյամ Մյուրեյ Թրիփ Հոքինս (անգլ. ՝ William Murray Hawkins, դեկտեմբերի 28, 1953(1953-12-28), Փասադենա, Լոս Անջելես շրջան, Կալիֆոռնիա, ԱՄՆ), ամերիկացի ձեռնարկատեր և Electronic Arts (EA), The 3DO Company և Digital Chocolate-ի հիմնադիր։


== Կենսագրություն ==
Որպես երեխա, լինելով Strat-O-Matic Football-ի երկրպագու՝ Հոքինսը սկսել է իր առաջին բիզնեսը դեռահաս տարիքում ՝ փորձելով ստեղծել այս խաղի կեղծ տարբերակը։ Նա հորից $5,000 վարկ վերցրեց մտածածն իրագործելու նպատակով, բայց,  չնայած NFL Game Programs-ի գովազդին, ստարտափը ձախողվեց։ Դրանից հետո Հոքինսը ստացավ իր առաջին համակարգիչը և հետաքրքրվեց համակարգչով ֆուտբոլի սիմուլյատորի ստեղծմամբ։ Ավելի ուշ ավարտել է Հարվարդի համալսարանը։
Համալսարանն ավարտելուց հետո Հոքինսը աշխատել է որպես Apple Computer-ի ռազմավարության և շուկայավարման տնօրեն։ Այնուամենայնիվ, նա հեռացավ այնտեղից՝ իր սեփական ստուդիան ՝ Electronic Arts (սկզբնական անվանումը ՝ Amazin' Software) հիմնելու նպատակով, որը մասնագիտացված է համակարգչային խաղերի ստեղծման մեջ։ Electronic Arts-ը Նրա ղեկավարությամբ զգալի հաջողությունների է հասել համակարգչային խաղերի շուկայում։
Մնալով EA-ի նախագահ՝ 1991 թվականին Հոքինսը հիմնադրեց 3DO ընկերությունը, որը մասնագիտացված է խաղային կոնսոլների զարգացման մեջ։ 1994 թվականի հուլիսին նա հեռանում է EA-ի տնօրենների խորհրդից։ 1993 թվականին իր թողարկման ժամանակ 3DO Interactive Multiplayer-ը ամենահզոր խաղային կոնսոլն էր։ Սակայն միևնույն ժամանակ այն ուներ նաև շատ բարձր գին՝ համեմատած նմանատիպ սարքերի հետ՝ 599,95 դոլար՝ կոնսոլի համար սովորական 200 դոլար գնի դիմաց։ Դա բարձր գինն էր, որը զուգորդվում էր խաղային համակարգերի շուկայի գերհագեցվածության հետ, ինչը հանգեցրեց 3DO-ից կոնսոլի  ցիկլի արագ ավարտին։
1996 թվականին 3DO-ն դադարեցնում է խաղային կոնսոլների հետ կապված բոլոր նախագծերը և կենտրոնանում է համակարգչային խաղերի մշակման վրա՝ պատրաստելով խաղեր PlayStation-ի, PC-ի և այլ կոնսոլների համար։ Մնալով ընկերության նախագահ և գլխավոր գործադիր տնօրեն՝ Հոքինսը նաև ստանձնել է կրեատիվ տնօրենի դերը։ Այնուամենայնիվ, խաղերի զարգացման պլանավորման սխալների պատճառով 3DO-ն ունեցավ վաճառքի ցածր ցուցանիշ, ինչը հանգեցրեց ընկերության սնանկացմանը 2003-ի մայիսին։ Մտավոր սեփականության մեծ մասը, ներառյալ Might and Magic արտոնությունը, վաճառվել է Ubisoft հրատարակչին, մինչդեռ Թրիփ Հոքինսը պահպանել է 3DO կոնսոլների ապարատային և ծրագրային ապահովման սեփականությունը։ Ավելի ուշ Թրիփը հիմնադրել է Digital Chocolate ընկերությունը, որը մասնագիտացված է բջջային հարթակների համար խաղերի մշակման մեջ։
2005 թվականին Հոքինսը դարձել է ութերորդ մարդը, ով ներկայացվել է ինտերակտիվ արվեստների և գիտությունների ակադեմիայի Փառքի սրահում։


== Ծանոթագրություն ==
Օրիսանգաս

Օրիսանգաս (պորտ.՝ Ouriçangas), համայնք Բրազիլիայում՝ Բաիա նահանգի կազմում։ Գտնվում է Հյուսիս-կենտրոնական նահագի Բաիա մարզում։ Մտնում է Ֆեյրա դի Սանտանա գավառի կազմի մեջ։ Բնակչությունը կազմում է 7877 մարդ՝ 2006 թվականի տվյալներով։ Գրավում է 148,166 կմ2 տարածք։ Բնակչության խտությունը՝ 53,2 մարդ/կմ²։


== Պատմություն ==
Քաղաքը հիմնադրվել է 1952 թվականի դեկտեմբերի 12-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 14 742 223,00ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 1910,85 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,618 (տվյալները՝ ՄԱԿ-ի զարգացման ծրագրի)։
Իմ կինն ու զոքանչը (նկար)

«Իմ կինն ու զոքանչը» (անգլ.՝ My Wife and My Mother-in-Law), հայտնի կրկնակի պատկեր, որտեղ կարելի է տեսնել և՛ աղջկա, և՛ ծեր կնոջ (համապատասխանաբար կնոջ և զոքանչի)։


== Պատմություն ==
Բրիտանացի ծաղրանկարիչ Վիլյամ Հիլլը (1887—1962) 1915 թվականի նոյեմբերի 6-ին ամերիկական երգիծական ամսագրում հրապատակում է «Իմ կինն ու զոքանչը» վերնագրով կրկնակի պատկերը։ Պատկերի վրա մակագրված էր. «Նրանք երկուսն էլ այս նկարում են. գտե՛ք»։ Այնուամենայնիվ, այսպիսի պատկերի օրինակ է 1888 թվականին լույս տեսած գերմանական մի բացիկ։
1930 թվականին Էդվին Բորինգը պատկերը ներկայացնում է հոգեբաններին՝ «Նոր երկիմաստ պատկեր» (անգլ.՝ A new ambiguous figure) վերնագրով։ Դրանից հետո պատկերը հայտնվում է դասագրքերում, փորձարարական ուսումնասիրություններում։


== Ծանոթագրություներ ==


== Հղումներ ==
Perception of an ambiguous figure is affected by own-age social biases
Նարաևկա (գյուղ, Գայսինի շրջան)

Անվան այլ կիրառումների համար տե՛ս՝ ՆարաևկաՆարաևկա (ուկրաիներեն՝ Нараївка), գյուղ Ուկրաինայի Վիննիցայի մարզի Գայսինի շրջանում։ Հիմնադրվել է 1710 թվականին։
2001 թվականի տվյալներով Նարաևկա գյուղում բնակվում էր 1 094 մարդ։ Բնակավայրը զբաղեցնում է 2843 կմ² տարածք։ Բնակչության խտությունը կազմում էր 384,8 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կապիտալ նորոգում

Կապիտալ նորոգում, պլանային նորոգման տարատեսակ, հիմնական ֆոնդերի մասնակի վերարտադրության միջոց։ Նպատակն է՝ արագամաշ մասերի և հանգույցների նորոգման կամ փոխարինման միջոցով վերացնել հիմնական ֆոնդերի ֆիզիկական մաշվածքը, պահպանել աշխատունակությունը։ Հաճախ ուղեկցվում է նորացման (մոդեռնացում) ու վերակառուցման աշխատանքներով, որի շնորհիվ մասամբ կամ լրիվ վերացվում է նաև բարոյական մաշվածքը։ Կատարվում է մի քանի տարին մեկ, շենքերինը և կառույցներինը՝ 10—15 տարին մեկ։ Կապիտալ նորոգման փաստացի ծախսումների չափով նվազում է հիմնական ֆոնդերի մաշվածքը, նույն չափով ավելանում մնացորդային արժեքը։
Մայնի Շտոկշտադտ

Մայնի Շտոկշտադտ (գերմ.՝ Stockstadt am Main), կոմունա Գերմանիայի Բավարիա երկրամասում։
Ենթարկվում է Ստորին Ֆրանկոնիա շրջանին։ Գտնվում է Աշաֆենբուրգ շրջանի կազմում։ Բնակչությունը կազմում է 7451 մարդ (ըստ 2010 թվականի դեկտեմբերի 31-ի)։ Տարածքը կազմում է 18,86 կմ²։ Պաշտոնական կոդ՝ 09 6 71 155։


== Ծանոթագրություններ ==


== Արտաքին հղումներ ==
Պաշտոնական էջ
Օրելկա (քաղաքատիպ ավան, Ուկրաինա)

Օրելկա (ուկրաիներեն՝ Орілька), քաղաքատիպ ավան Ուկրաինայի Խարկովի մարզի Լոզովայայի շրջանում։ Հիմնադրվել է 1902 թվականին։
2001 թվականի տվյալներով Օրելկա քաղաքատիպ ավանում բնակվում էր 3 909 մարդ։ Բնակավայրը զբաղեցնում է 4,89 կմ² տարածք։ Բնակչության խտությունը կազմում էր 799,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կրասնի Բոր (գյուղ, Շատկովսկի շրջան)

Անվան այլ կիրառումների համար տե՛ս՝ Կրասնի ԲորԿրասնի Բոր (ռուս.՝ Красный Бор), գյուղ Ռուսաստանի Նիժնի Նովգորոդի մարզի Շատկովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոշկի (գյուղ, Շեպետովի շրջան)

Անվան այլ կիրառումների համար տե՛ս՝ Սոշկի (այլ կիրառումներ)Սոշկի (ուկրաիներեն՝ Сошки), գյուղ Ուկրաինայի Խմելնիցկիի մարզի Շեպետովի շրջանում։
2001 թվականի տվյալներով Սոշկի գյուղում բնակվում էր 182 մարդ։ Բնակավայրը զբաղեցնում է 0,055 կմ² տարածք։ Բնակչության խտությունը կազմում էր 3309,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գորկա (այլ կիրառումներ)

Գորկա, կարող է վերաբերել՝

Գորկա - գյուղ Ռուսաստանի Լենինգրադի մարզի Կիրովսկի շրջանի կազմում։
Գորկա - գյուղ Ռուսաստանի Լենինգրադի մարզի Վիբորգսկի շրջանի կազմում։
Գորկա - գյուղ Ռուսաստանի Լենինգրադի մարզի Տիխվինսկի շրջանի կազմում։
Գորկա - գյուղ Ռուսաստանի Նովգորոդի մարզի Խվոյնինսկի շրջանի կազմում։
Գորկա - գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։
Թռիչքն սկսվում է երկրից

Թռիչքն սկսվում է երկրից, 1980 թվականին «Հայֆիլմ» կինոստուդիայում նկարահանված հայկական ֆիլմ։


== Սյուժե ==
Ֆիլմի գործողությունները ծավալվում են գավառական օդանավակայանում, ուր վերադառնում է այստեղից իր ուղին սկսած և հիմա նշանավոր դարձած օդաչուն։ Այդ փոքրիկ աշխարհում հիմա արդեն շատ բան նրան օտար է ու անհասկանալի։


== Դերերում ==
Խորեն Աբրահամյան, Արմեն Ջիգարխանյան, Լյուսյա Հովհաննիսյան, Անահիտ Թոփչյան, Վերջալույս Միրիջանյան, Ա. Մելիքջանյան, Արմեն Խոստիկյան, Ավետիք Ջրաղացպանյան, Վրեժ Հակոբյան, Լեոնարդ Սարկիսով, Մ. Թումասովա, Ա. Շատախցյան, Տ. Վլասովա, Տ. Շահինյան, Սոֆիկ Սարգսյան, Ռ. Գաբրիելյան, Լ. Բատիկյան, Պ. Միքայելյան, Կարինա Բուռնազյան, Մ. Պայազատյան, Ֆ. Մարտիրոսյան, Գևորգ Ասլանյան


== Նկարահանող խումբ ==
Սցենարի հեղինակ՝ Ա. Այվազյան (Ներսես Հովհաննիսյանի մասնակցությամբ)
Բեմադրող ռեժիսոր՝ Ներսես Հովհաննիսյան
Բեմադրող օպերատոր՝ Ալբերտ Յավուրյան
Բեմադրող նկարիչ՝ Ռ. Պ. Բաբայան
Կոմպոզիտոր՝ Առնո Բաբաջանյան
Հնչյունային օպերատոր՝ Ի. Օրդուխանյան
Ռեժիսոր՝ Ռ. Խոստիկյան
Օպերատոր՝ Ս. Օրմանյան
Զգեստների նկարիչ՝ Գրետա Նալչաջյան
Նկարիչ ղեկավար՝ Մ. Մարտիրոսյան
Նկարիչ դիմահարդար՝ Ն. Խաչատրյան
Ռեժիսոր ասիստենտ՝ Հ. Հակոբյան, Ս. Ավետիսյան
Օպերատոր ասիստենտ՝ Պ. Նազարյան, Ա. Ստեփանյան
Մոնտաժ՝ Ի. Միքայելյան
Խմբագիր՝ Էվերտ Պայազատյան (Պայազատ)
Տնօրեն՝ Ս. Պետրոսյան


== Ծանոթագրություններ ==
Ազիլազյան

Ազիլազյան, հայկական ազգանուն։


== Ազգանունը կրողներ ==


== Ծանոթագրություններ ==
Էյմնես

Էյմնես (հոլ.՝ Eemnes ( արտասանություն)), համայնք Նիդերլանդների Ուտրեխտ մարզում։ Տարածքը 31,03 կմ² է, բնակչությունը՝ 8.852 (2011 թ.)։ Մեկ շնչի տարեկան միջին եկամուտը 14.400 եվրո է։
Փալեդի

Փալեդի (վրաց.՝ ფალედი), գյուղ Վրաստանում։ Գտնվում է Սամեգրելո-Զեմո Սվանեթ մարզի Մեստիայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Վյազովա Վերշինա

Վյազովա Վերշինա (ռուս.՝ Вязова Вершина), գյուղ Ռուսաստանի Լիպեցկի մարզի Լեբեդյանսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փետրվարի 9

Փետրվարի 9, տարվա 40-րդ օրն է։

Տարվա ավարտին մնում է 325 (նահանջ տարիներին՝ 326) օր։


== Դեպքեր ==
1895 - Մասաչուսեթս նահանգի Հոլիոք քաղաքում անցկացվեց վոլեյբոլի առաջին խաղը
1920 - Փարիզում ստորագրվեց Շպիցբերգեն կղզեխմբի օգտագործման վերաբերյալ համաձայնագիր
1924՝ կազմավորվեց Նախիջևանի Ինքնավար Հանրապետությունը, որը մտավ Ադրբեջանական ԽՍՀ կազմի մեջ
1960՝ ամերիկյան դերասանուհի Ջոան Վուդվարդի պատվին Հոլիվուդի փառքի ծառուղում բացվեց առաջին աստղը
1964՝ IX Ձմեռային Օլիմպիական խաղերի փակման հանդիսավոր արարողությունը (Ինսբրուք, Ավստրիա)
1971 - ամերիկյան Ապոլոն 14 տիեզերանավը Լուսնի վրա երրորդ անգամ անձնակազմով իջնելուց հետո վերադառնում է Երկիր
1991 - Լիտվայում ընտրողները քվեարկում են անկախության օգտին
1998՝ Հայաստանի նախագահ Ռոբերտ Քոչարյանի կողմից թույլատրվեց Հայ Հեղափոխական Դաշնակցության գործունեությունը
2010 - Եվրախորհրդարանը հաստատեց Եվրոպական Միության եվրահանձնաժողովի նոր կազմը
2018՝ XXIII Ձմեռային Օլիմպիական խաղերի բացման հանդիսավոր արարողությունը (Փհենչհան, Հարավային Կորեա)


== Ծնունդներ ==
1737 - Թոմաս Փեյն, Ամերիկացի փիլիսոփա, գրող (մ. 1809)
1830 - Աբդուլ Ազիզ, Օսմանյան սուլթան (մ. 1876)
1872 - Արմեն Գարո, հայ քաղաքական և ռազմական գործիչ
1885՝
Վահան Տերյան, հայ բանաստեղծ (մ. 1920)
Ալբան Բերգ, ավստրիացի երգահան (մ. 1935)
1886 - Ալեքսանդր Մյասնիկյան, հայ քաղաքական, հասարակական գործիչ (մ. 1925 թ.)։
1888 - Երվանդ Կողբետլյանց, ռուսահայ մաթեմատիկոս, երկրաֆիզիկոս և գյուտարար (վ. 1974)
1903 - Վազգեն Շուշանյան, հայ գրող (վ. 1941)
1935 - Էռնեստ Հարությունյան, կենդանաբան
1943 - Ջո Պեշի, ամերիկացի դերասան, երգիչ
1981 - Թոմ Հիդելսթոն, բրիտանացի դերասան
1992 - Feduk, ռուս երգիչ


== Մահեր ==
1640 - Մուրադ IV, Օսմանյան կայսրության սուլթան (ծն. 1612)
1857 - Սոլոմոս Դիոնիսոս, հույն բանաստեղծ
1881 - Ֆեոդոր Դոստոևսկի, ռուս գրող (ծն. 1821)
1920 - Ֆրիդրիխ ֆոն Բեկ Ռժիկովսկի, ավստրո-հունգարական պետական գործիչ
1984 - Յուրի Անդրոպով - սովետական քաղաքական գործիչ (ծն. 1914)


== Տոներ ==
Ատամնաբույժների համաշխարհային օր։
Մերկապարի համաշխարհային օր։


== Ծանոթագրություններ ==
(1994) Շեյն

(1994) Շեյն (անգլ.՝ Shane), աստերոիդ աստերոիդների հիմնական գոտում։ Հայտնաբերվել է 1961 թվականի հոկտեմբերի 4-ին Ինդիանայի համալսարանի կողմից Բրուկլինում։
Միջին հեռավորությունը Արեգակից կազմում է 2,679664 ա. մ., առավելագույնը մոտենում է 2,1213 ա. մ. հեռավորության վրա և հեռանում 3,238 ա. մ.։ Արեգակի շուրջ մեկ ամբողջական պտույտ է կատարում 1602,21 երկրային օրվա ընթացքում, իր ուղեծրով շարժվելով միջինում 0,22469 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,21° անկյուն։
Շեյն աստերոիդը պատկանում է Ադեոնայի աստերոիդների ընտանիքին, որը տեղաբաշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1994) Շեյն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վերեսովկա (այլ կիրառումներ)

Վերեսովկա, կարող է վերաբերել՝

Վերեսովկա - գյուղ Ուկրաինայի Ժիտոմիրի մարզի Եմելչևի շրջանում
Վերեսովկա - գյուղ Ռուսաստանի Սվերդլովսկի մարզի Պերվոուրալսկի քաղաքային օկրուգի կազմում
Անուշավան (այլ կիրառումներ)

Անուշավան կարող է նշանակել՝

Անուշավան, գյուղ Հայաստանի Շիրակի մարզում։
Անուշավան (այժմ՝ Գյունեյ Ղշլաղ), գյուղ ներկայիս Ադրբեջանական Հանրապետության Շահբուզի շրջանում։
Անուշավան, հայկական տղամարդու տարածված անուն
Կովասնա (քաղաք)

Կովասնա  (ռումիներեն՝ Covasna, հունգ.՝ Kovászna), քաղաք Ռումինիայում Կովասնա գավառի կազմում։


== Պատմություն ==
1548 թվական՝ առաջին անգամ կոչվում է Կովասնա։
1567 թվական՝ նշվում Է փաստաթղթում, որպես 61 գրանցված տուն ունեցող հեղինակավոր բնակավայր։
1756 թվական՝ ոչնչացվում է հրդեհով։
1802 թվական՝ ավերվել է երկրաշարժի պատճառով։
1880 թվական՝ քանի որ նրա շրջակայքում կան բազմաթիվ հանքային աղբյուրներ, դարձել է որպես առողջարանային կենտրոն։
1889-91 թվականներ՝ կառուցվել է Կովասնա-Կոմանդեու նեղ օղակաձև երկաթուղի։
1952 թվական՝ Կովասնան դարձավ քաղաք։
1970 ական թվականներին Կովասնայում կառուցվել են մի քանի հյուրանոցներ և բուժական կենտրոններ։
1996 թվական՝ անտառային հրդեհ։
2000-ական թվականներ՝ Կովասնան Ռումինիայի ազգային նշանակալի առողջարանային քաղաքն է, որն ունի կարևոր սրտանոթային հիվանդանոց։


== Բնակչություն ==
2011 թվականի մարդահամարի տվյալներով Կովասնայում բնակվում է 10 265 մարդ։ Հունգարացիները կազմում են մեծամասնություն՝ 7 549 կամ 66,4%։ Քաղաքում բնակվում է նաև 3672 ռումինացի (32,3%)։
Բնակչությունն ըստ մարդահամարի տվյալների.


== Քույր քաղաքներ ==
Քույր քաղաքներն են համարվում.

 Պապա, Հունգարիա
 Նադկանիժա, Հունգարիա
 Գյուլա, Հունգարիա
 Բալատոնֆյուրեդ, Հունգարիա
 Չենգեր, Հունգարիա
 Կալարաշ, Մոլդովա


== Ծանոթագրություններ ==


== Արտաքին հղումներ ==
Ռումինիայի պաշտոնական վեբկայք
Հունգարիայի պաշտոնական վեբկայք
Տուրիստական տեղեկատվական օֆիս
Photoes on website www.erdely-szep.hu
Ժյուլ Էտյեն Ռամե

Ժյուլ Էտյեն Ռամե (ֆր.՝ Etienne-Jules Ramey, մայիսի 24, 1796(1796-05-24), Փարիզ - հոկտեմբերի 29, 1852(1852-10-29), Փարիզ), ֆրանսիացի քանդակագործ։
Սովորել է իր հոր՝ Կլոդ Ռամեի մոտ, այնուհետև Պիեռ Կառտելի ստուդիայում։ Ստացել է Հռոմեական մրցանակ (1815) «Ուլիսս, ճանաչված՝ սեփական շան կողմից» և աշխատել է Հռոմում 1816-1819 թվականներին։ 1828-1839 թվականներին Դավիդ դ՚Անժեի հետ միասին աշխատել է Հաղթական Կամար քանդակի վրա։ Հետագայում դասավանդել է Փարիզում կիրառական արվեստների դպրոցում և սեփական ստուդիայում։


== Ծանոթագրություններ ==
Լոնդոնի գիտության թանգարան

Լոնդոնի գիտության թանգարան, վիկտորիանական դարաշրջանի երեք հիմնական թանգարաններից մեկն է։ Թանգարանը գտնվում է Լոնդոնի Հարավային Կենսինգտոն թաղամասի Էքսիբիշն Ռոուդում։ Լոնդոնի գիտության թանգարանը մեծահասակների և մանուկների ամենասիրելի թանգարաններից մեկն է, որտեղ կարելի է ոչ միայն դիտել ցուցանմուշները, այլև դիպչել դրանց, մանրամասն ուսումնասիրել։


== Պատմություն ==
Թանգարանը բացվել է 1857 թվականին` թագավորական թանգարանի ավել ցուցանմուշների հիման վրա։ Թանգարանի ներկայիս շենքը կառուցվել է Ռիչարդ Էլիսոնի կողմից և թանգարանը հասարակության այցելությունների համար բաց է եղել մերթ ընդ մերթ` 1918-1928 թվականներին։


== Ցուցանմուշներ ==

Ներկայումս թանգարանն ավելի քան 300 հազար ցուցանմուշ ունի, այդ թվում նաև այնպիսի հանրահայտ ցուցանմուշներ, ինչպիսիք են Ստեֆանսոնի «Հրթիռ»-ը, «Փնչացնող Բիլլի» շոգեքարշը, առաջին ռեակտիվ շարժիչը, Ֆրենսիս Քրիկի և Ջեյմս Ուոտսոնի ԴՆԹ-ի նմուշները, «երկարակյաց» ժամերի առաջին նախատիպը և այլն։


== Տեսքի և ցուցանմուշների նկարագրություն ==
Թանգարանի ներսում գտնվում է մեծ կենտրոնական դահլիճը, որն ամբողջությամբ ապակուց է։ Այնտեղից կարելի է տեսնել թանգարանի հինգ հարկերում տեղակայված պատկերասրահները։ Յուրաքանչյուր սրահ իրեն հատուկ թեմատիկա ունի։ Օրինակ, ժամացույցների սրահում կարելի է տեսնել տարբեր ժամանակաշրջանների ժամացույցներ՝ սկսած վաղ եգիպտական և հռոմեական դարաշրջաններից մինչև ամենաժամանակակից մոդելներ։ Ինչպես նաև կան սրահներ նվիրված աստղագիտական գյուտերին, քիմիային, տպագրությանը, հաղորդակցությանը, ֆիզիկային և այլն։
Ամենավերին հարկը ամբողջությամբ նվիրված է թռչող սարքերին, ընդ որում յուրաքանչյուր սարքի կողքին տեղադրված է հեռախոս, որի խոսափողը վերցնելով կարելի է լսել այդ սարքի ստեղծման ողջ պատմությունը։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Տեղեկություն թանգարանի մասին Archived 2016-01-10 at the Wayback Machine.
Օժիգովցի

Օժիգովցի (ուկրաիներեն՝ Ожигівці), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Օժիգովցի գյուղում բնակվում էր 413 մարդ։ Բնակավայրը զբաղեցնում է 1,3 կմ² տարածք։ Բնակչության խտությունը կազմում էր 317,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արարուամա

Արարուամա  (պորտ.՝ Araruama), համայնք Բրազիլիայում՝ Ռիո դե Ժանեյրո նահանգի կազմում։ Գտնվում է Բայշադաս Լիտորանեասի մարզում։ Մտնում է Լագուսի գավառի կազմի մեջ։ Բնակչությունը կազմում է 98 268 մարդ՝ 2007 թվականի տվյալներով։ Գրավում է 633,795 կմ2 տարածք։ Բնակչության խտությունը՝ 155,1 մարդ/կմ²։


== Պատմություն ==
Քաղաքը հիմնադրվել է 1860 թվականի փետրվարի 6-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 540.725.715,00 հազար ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 5.857,21 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,756 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Տեղանքի կլիման արևադարձային է։


== Արտաքին հղումներ ==
Տեղեկություններ Արարուամայի մասին
Լոս Նավալմորալես

Լոս Նավալմորալես  (իսպ.՝ Los Navalmorales), մունիցիպալիտետ Իսպանիայում։ Գտնվում է Կաստիլիա Լա Մանչա ինքնավար համայնքի կազմում՝ Տոլեդո գավառում։ Մունիցիպալիտետը գտնվում է Լա Հառա շրջանում։ Տարածքը կազմում է 105 կմ2, բնակչությունը` 2728 մարդ (2010 թվականի տվյալներով)։ Պրովինցիայի վարչական կենտրոնից գտնվում է 70 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Բնակավայրի պաշտոնական կայք Archived 2008-02-28 at the Wayback Machine.
Diputación de Toledo
Այգեշատի պատմության և մշակույթի անշարժ հուշարձանների ցանկ (Արմավիրի մարզ)

Այս հոդվածը ներկայացնում է Արմավիրի մարզի Այգեշատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 8 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
ԱՄՆ-ում ՅՈՒՆԵՍԿՕ-ի Համաշխարհային ժառանգության ցանկ

ԱՄՆ-ում ՅՈՒՆԵՍԿՕ-ի համաշխարհային ժառանգության ցանկի մեջ ներառված է 22 օբյեկտ (2014 թվականի դրությամբ)։


== Վիճակագրություն ==
2015 թվականի դրությամբ համաշխարհային ժառանգության ամբողջական ցանկում հաշվվում էր 1079 օբյեկտ, որոնք կազմում են ընդհանուր թվի 2,0 %-ը։
ԱՄՆ-ի համաշխարհային ժառանգության ցանկի մեջ մտնող 22 օբյեկտներից 9-ը մշակութային են և 13-ը՝ բնական։ Դրանցից երկուսը ճանաչված են մարդկային հանճարի գլուխգործոցներ (չափանիշ vii)։ Էվերգլեյդս ազգային պարկն ընդգրկված է ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում։


== Ցանկ ==
Տվյալ աղյուսակում օբյեկտները ներկայացված են ՅՈՒՆԵՍԿՕ-ի համաշխարհային ժառանգության օբյեկտների ցանկ մտնելու հերթականությամբ։


== Օբյեկտների աշխարհագրական դիրք ==


== Տես նաև ==
Համաշխարհային ժառանգություն


== Արտաքին հղումներ ==
ԱՄՆ-ում ՅՈՒՆԵՍԿՕ-ի համաշխարհային ժառանգության ցանկ (անգլ.)
ԱՄՆ-ում ՅՈՒՆԵՍԿՕ-ի համաշխարհային ժառանգության ցանկի հղումների կատալոգ (անգլ.)
Միտոգա (գետ, թափվում է Օխոտի ծով)

Միտոգա (ռուս.՝ Митога), գետ Կամչատկա թերակղզի, Ռուսաստանում։ Գետի երկարությունը 54 կմ է։ Ավազանի տարածքը 578 կմ2։ Հոսում է Ուստ-Բոլշերեցկի շրջանում և Կամչատսկի երկրամասում։ Թափվում է Օխոտի ծով։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 19080000212120000027027


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալեքսանդրու Հաժդեու

Ալեքսանդրու Թադեի Հաժդեու (Алекса́ндр Фадде́евич Хижде́у, նոյեմբերի 30, 1811(1811-11-30), Միզյուրինցի, Շումի շրջան, Տերնոպոլի մարզ, ԽՍՀՄ - նոյեմբերի 9, 1872(1872-11-09), Խոտին, Բեսարաբյան գուբերնիա, Ռուսական կայսրություն), մոլդովացի գրող և գիտնական։ Գրել է ռուսերեն։


== Կենսագրություն ==
Ավարտել է Խարկովի, Լվովի և Մյունխենի համալսարանները։ Ռումինական ակադեմիայի անդամ (1866 թ.)։ Մոլդավական ֆոլկլորագիտության հիմնադիրը։ Հեղինակ է գրականագիտական հոդվածների («Բեսարաբական գրողներ, 1835 թ. են)։ Հաժդեուի բանաստեղծություններից աչքի է ընկնում «Մոլդավական սոնետներ» (1837 թ.) շարքը։ Գրել է «Դուկան» (1830 թ.) վիպակը և «Առնաուտի իշխանությունը» (1872 թ.) պատմական նովելը, որի հերոսներից շատերը հայեր են։ Նովելը պատմում է ժողովրդական ապստամբությանը հայերի մասնակցության, պարտությունից հետո 3 հազար հայ ընտանիքի Մոլդավիայից Տրանսիլվանիա գաղթելու (1672 թ.), այնտեղ հայաքաղաքներ և այլ կենտրոններ հիմնելու մասին։
ՊՄԿ (գյուղ, Յարցևսկի շրջան)

ՊՄԿ (ռուս.՝ ПМК), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 288 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոլայ Անդրեցով

Նիկոլայ Իլյիչ Անդրեցով (ռուս.՝ Николай Ильич Андрецов, 4 փետրվարի, 1909, Ալեքսանդրովսկ-Գրուշևսկի – 11 հուլիսի, 1992, Սանկտ Պետերբուրգ), ռուս խորհրդային գեղանկարիչ, Լենինգրադի նկարիչների միության անդամ։


== Կենսագրություն ==
Նիկոլայ Անդրեցովը ծնվել է 1909 թվականի փետրվարի 4-ին Ալեքսանդրովսկ-Գրուշևսկի քաղաքում (1921 թվականից՝ քաղաք Շախտի, Ռոստովի մարզ)։ 1930 թվականին մեկնել է Լենինգրադ և սկսել սովորել Պրոլետարական կերպարվեստի ինստիտուտի բանվորական ֆակուլտետում։ 1932-1939 թվականներին սովորել է Լենինգրադի գեղանկարչության, քանդակագործության ու ճարտարապետության ինստիտուտի գեղանկարչության բաժնում։ 1939 թվականին ավարտել է ինստիտուտը՝ որպես դիպլոմային աշխատանք ներկայացնելով «Սահմանապահներ» նկարը, որ ստեղծել էր պրոֆեսոր Ն. Պետրովի ղեկավարությամբ։ Ստացել է գեղանկարչի կոչում։
1939 թվականից Նիկոլայ Անդրեցովը մասնակցել է տարբեր ցուցահանդեսների՝ ներկայացնելով իր աշխատանքները Լենինգրադի առաջատար նկարիչների ստեղծագործությունների կողքին։ Ստեղծել է ժանրային ու պատմական նկարներ, դիմանկարներ, բնանկարներ։ 1939 թվականին սկսել է դասավանդել Լենինգրադի Նկարչական միջնակարգ դպրոցում, որի տնօրենն է եղել 1947 թվականի հունիսից մինչև 1952 թվականի հուլիս։ 1952 թվականից դասավանդել է Լենինգրադի Իլյա Ռեպինի անվան գեղանկարչության, քանդակագործության ու ճարտարապետության ինստիտուտում, եղել է դոցենտ։ Նրա աշխատանքներից են «Գերմանական հրետանային խմբավորման ջախջախումը Պետերգոֆի մոտ» (ռուս.՝ «Разгром артиллерийской немецкой группировки под Петергофом»), «Ձկնորսները Ռիգայի ծովափին» (1951), «Բեռնանավեր Նևայի վրա», «Ռիգայի ծովեզերք» (երկուսն էլ 1956), «Միջին Ասիայի լեռներում» (1957), «Կոլտնտեսական ձկնորսական գյուղում» (1960), «Ուրալի դոմնային բանվորներ», «Ձկնորսներ» (երկուսն էլ 1961), «Դոմնային բանվորներ» (1964), «Գործարանում» (1975), «Ծովեզերքին» (1977) և այլ նկարներ։ 1960-1970 թվականներին աշխատել է Լենինգրադի նկարիչների արվեստի տանը, որտեղ նրան պատուհանի մոտ կանգնած, վրձինները ձեռքին նկարել է Իվան Սորոկինը 1976 թվականին։
1980-ական ու 1990-ական թվականների սահմանագծին Նիկոլայ Անդրեցովի աշխատանքները ներկայացվել են Եվրոպայի հանրությանը՝ մասնակցելով մի շարք արասահմանյան ցուցահանդեսների։
Նիկոլայ Անդրեցովը մահացել է 1992 թվականի հուլիսի 11-ին Սանկտ Պետերբուրգում։
Նկարչի աշխատանքները պահվում են տարբեր թանգարաններում ու մասնավոր հավաքածուներում Ռուսաստանում, Ճապոնիայում, Ֆրանսիայում, Մեծ Բրիտանիայում, Ֆինլանդիայում ու այլ երկրներում։ Հայտնի են Անդրեցովի դիմանկարները՝ ստեղծված հայտնի նկարիչների, այդ թվում նաև Ն. Բաբասյուկինի (1972)  և Ի. Սորոկինի (1976) կողմից։


== Ցուցահանդեսներ ==


== Ծանոթագրություններ ==
Մալի Օբուխով

Մալի Օբուխով (ուկրաիներեն՝ Малий Обухів), ավան Ուկրաինայի Վիննիցայի մարզի Մուրովանիե Կուրիլովցիի շրջանում։
2001 թվականի տվյալներով Մալի Օբուխով ավանում բնակվում էր 468 մարդ։ Բնակավայրը զբաղեցնում է 0,325 կմ² տարածք։ Բնակչության խտությունը կազմում էր 1440 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կալաշնիկի (գյուղ, Կոզելշչինայի շրջան)

Անվան այլ կիրառումների համար տե՛ս՝ ԿալաշնիկիԿալաշնիկի (ուկրաիներեն՝ Калашники), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Կալաշնիկի գյուղում բնակվում էր 87 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օլիվա Ջեսի

Օլիվա Ջեսի (իտալերեն՝ Oliva Gessi), կոմունա Իտալիայի Լոմբարդիա մարզի Պավիա գավառում։
Բնակչությունը կազմում է 179 մարդ (2004 թվական)։ Խտությունը կազմում է 45, 78 մարդ/կմ²։ Տարածքը 4 կմ² է։ Փոստային ինդեքս՝ 27050։ Հեռախոսային կոդ՝ 0383։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0383 876325
Էլեկտրոնային փոստ՝ comune.olivagessi@pec.regione.lombardia.it
Պաշտոնական կայք՝ http://www.comune.olivagessi.pv.it/hh/index.php


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նովոպավլովկա (Կրասնոդարի երկրամաս)

Անվան այլ կիրառումների համար տե՛ս՝ ՆովոպավլովկաՆովոպավլովկա (ռուս.՝ Новопавловка), գյուղ Ռուսաստանի Դաշնության Կրասնոդարի երկրամասի Բելայա Գլինայի շրջանի կազմում։
Բնակչությունը 2010 թվականին գրանցված տվյալներով կազմում էր 2514 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սվարիխա

Սվարիխա (ռուս.՝ Свариха), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կենտրոնական Ֆլորիդայի համալսարան

Կենտրոնական Ֆլորիդայի համալսարան (անգլ.՝ University of Central Florida, UCF), Ամերիկյան հետազոտական ​​համալսարան Ֆլորիդա նահանգի Օռլանդո քաղաքում։ 


== Պատմություն ==
Կենտրոնական Ֆլորիդայի համալսարանն ուսանողների թվով ԱՄՆ-ի երկրորդ ամենամեծ համալսարանն է։ 
Կենտրոնական Ֆլորիդայում կա 15 համալսարանական շենք։ Համալսարանն ունի 573 լրիվ դրույքով ուսուցման ծրագիր և 99 հեռավար ուսուցման ծրագիր ուսանողների համար։


=== Ուսանողների վերապատրաստման ամենահայտնի ոլորտներն ըստ ուսանողների թվի ===
21% բիզնես, կառավարում, շուկայավարություն և հարակից ոլորտներ,
14% առողջապահություն և հարակից ոլորտներ,
9% հոգեբանություն,
8% կրթություն, 
6% ճարտարագիտություն։


== Տեղը համալսարանների շարքում ==
Ուսանողների համար համալսարանը տրամադրում է խորհրդատվություն վերապատրաստման և աշխատանքի, հանրակացարանների և սննդի վերաբերյալ։ Համալսարանում օտարերկրյա ուսանողների թիվը հասնում է ուսանողների ընդհանուր թվի 2% -ի։ 2016 թվականին, ըստ ամերիկյան ամսագրի վարկանիշի անգլ.՝ News & World Report համալսարանը 91 -րդ տեղն է զբաղեցրել բոլոր պետական ​​բուհերի շարքում։


== Ծանոթագրություններ ==


== Արտաքին հղումներ ==
«University of Central Florida» (en-us)։ Վերցված է 2021-10-09
Ստեպան Բոգոմյագկով

Ստեպան Բոգոմյագկով (ռուս.՝ Степан Николаевич Богомягков, դեկտեմբերի 7 (19), 1890, Okhansky Uyezd, Պերմի նահանգ, Ռուսական կայսրություն - սեպտեմբեր 1966, ԽՍՀՄ), խորհրդային ռազմական գործիչ, կոմկոր։


== Կենսագրություն ==
Ծնվել է 1890 թվականի դեկտեմբերի 7-ին (19) Պերմի նահանգի Օխանի գավառի Բոգոմյագկովո գյուղում՝ բանակից զորացրված կրտսեր բուժակ Նիկոլայ Միրոնովիչ Բոգոմյագկովի և իր կնոջ Անաստասիա Տիմոֆեևնայի (Շիրինկինա) ընտանիքում։ Ավարտել է Կազանի մանկավարժական ինստիտուտը, գիմնազիայում դասավանդել է կենդանաբանություն և բուսաբանություն։ 1914 թվականին արագացված ռազմական դասընթացներն ավարտելուց հետո մեկնել է ռազմաճակատ։ Ռուսական կայսերական բանակի շտաբս-կապիտան էր, 1917 թվականին փոխգնդապետի կոչումով գնդի հրամանատար էր։ Մարտնչել է Կարմիր բանակի շարքերում, Քաղաքացիական պատերազմի վերջում եղել է դիվիզիայի շտաբի պետ և ընդունվել կոմունիստական կուսակցության շարքերը։ Ավարտել է Բանվորա-գյուղացիական Կարմիր բանակի Ռազմական ակադեմիան, 1935 թվականից եղել է հրաձգային դիվիզիայի հրամանատար, Բանվորա-գյուղացիական Կարմիր բանակի ռազմա-օդային ուժերի վարչության մարտական պատրաստականության բաժնի պետ, 1936 թվականից  ОКДВА-ի շտաբի պետ։ 1937 թվականից Բանվորա-գյուղացիական Կարմիր բանակի Գլխավոր շտաբի պետի տեղակալն էր, մարտական պատրաստականության բաժնի պետը, այնուհետև Հեռավորարևելյան Հատուկ բանակի շտաբի պետը։  1938 թվականի փետրվարի կեսերին ձերբակալվում է, երեք տարի գտնվում է քննության տակ, 1941 թվականի հուլիսին ԽՍՀՄ ВКВС-ի կողմից դատապարտվում է 10 տարվա  ՈւԱՃ և ուղարկվում ճամբար։ Ներգրավված էր ընդհանուր աշխատանքներում, այնուհետև պլանային բաժնում տնտեսագետ էր։ 1948 թվականին, ճամբարից ազատվելուց հետո բնակվում էր Օս Պերնյան մարզում, 1950-ականներից  անհատական թոշակառու էր։ Մահացել է 1966 թվականի սեպտեմբերի 15-ին։


== Պարգևներ ==
Կարմիր դրոշի 2 շքանշան


== Գրականություն ==
Черушев Н. С. 1937 год: элита Красной Армии на Голгофе. - М.: Вече, 2003. - 560 с. - (Военные тайны XX века). - 5000 экз. - ISBN 5-94538-305-8.
Черушев Н. С., Черушев Ю. Н. Расстрелянная элита РККА (командармы 1-го и 2-го рангов, комкоры, комдивы и им равные): 1937-1941. Биографический словарь. - М.: Кучково поле; Мегаполис, 2012. - С. 59-61. - 496 с. - 2000 экз. - ISBN 978-5-9950-0217-8.


== Ծանոթագրություններ ==
(231) Վինդոբոնա

(231) Վինդոբոնա (անգլ.՝ Vindobona), աստերոիդ աստերոիդների հիմնական գոտում։ Հայտնաբերվել է 1882 թվականի սեպտեմբերի 10-ին Յոհան Պալիսայի կողմից Վիեննայում։
Միջին հեռավորությունը Արեգակից կազմում է 2,919124 ա. մ., առավելագույնը մոտենում է 2,4652 ա. մ. հեռավորության վրա և հեռանում 3,373 ա. մ.։ Արեգակի շուրջ մեկ ամբողջական պտույտ է կատարում 1821,7 երկրային օրվա ընթացքում, իր ուղեծրով շարժվելով միջինում 0,197617 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(231) Վինդոբոնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նամակ թագավորին

«Նամակ թագավորին»(հոլանդերեն՝ De Brief voor de koning ) մանկապատանեկան գիրքը առաջին անգամ լույս է տեսել 1962 թվականին։ Հեղինակը հոլանդացի գրող  Տոնկե Դրախտն է։  
Գիրքը թարգմանվել է բազմաթիվ լեզուներով՝ անգլերեն, իտալերեն, գերմաներեն, հունարեն, դանիերեն, էստոներեն, ինդոնեզերեն, ճապոներեն, լեհերեն, պորտուգալերեն, չեխերեն, իսպաներեն,  կատալոներեն և այլն։ Գիրքը աճառվել է ավելի քան մեկ միլիոն անգամ։[1]
2020 թվականին  «Զանգակ» հրատարակչությունը լույս է ընծայել  նաև գրքի հայերեն թարգմանությունը՝  «Նամակ թագավորին։ Արկածները որոնողները» մատենաշարով՝  կազմված ութ մասից։1(չաշխատող հղում)  


== Սյուժե ==
Գրքում  ներկայացվում են վաղնջական ժամանակները, երբ դեռևս երկրի վրա ապրում էին ասպետներ։ Պատմությունը սկսվում է Դագոնավտի թագավորությունում։ Գլխավոր հերոսը 16-ամյա Տիուրին է, ով թագավորությունում հայտնի ասպետի որդի է։ Տիուրին իր՝ ասպետի կոչում ստանալու նախորդ գիշերը, թեև իրավունք չուներ  բացելու մատուռի  դուռը, բացում է մի անծանոթի առաջ։  Անծանոթը  Տիուրիին փոխանցում է մի նամակ՝ ասելով, որ նամակը պետք է փոխանցվի Յունավեն թագավորին, և մի ամբողջ թագավորության ճակատագիր այդ նամակից է կախված։ Սակայն նամակը թագավորին պիտի հանձներ Սև ասպետը, իսկ Տիուրիի առաքելությունն է նամակը հասցնել ասպետին։ Տիուրին, հասկանալով օգնության կոչի կարևորությունը, համաձայնում է՝ խոսք տալով նամակը տալ միայն ասպետին։  Տիուրին ճանապարհ է ընկնում, սակայն ասպետին գտնում է մահամերձ վիճակում, և ինքն է կատարում ասպետի առաքելությունը։ Բայց շուտով հայտնաբերում է, որ իրեն հետապնդում են կարմիր հագած ասպետները։ Եվ սա դեռ միայն սկիզբն էր։ Տիուրիին սպասվում էին բազմաթիվ արկածներ, փորձություններ իր առաքելության կատարման ընթացքում։ 


== Էկրանավորում ==
2008 թվականի հուլիսին  դուրս է եկել  գրքի  հիման վրա նկարված համանուն ֆիլմ։ Իսկ 2020 թվականի մարտին  «Նեթֆլիքս» ընկերությունը թողարկել է   համանուն սերիալ։  Սա առաջին գիրքն էր հոլանդերենով, որի հիման վրա «Նեթֆլիքսը» նկարել է ֆիլմ։ [2] 


== Հղումներ ==
• https://www.trouw.nl/cultuur-media/de-brief-voor-de-koning-krijgt-een-netflix-serie-nu-moet-ik-nog-een-poosje-blijven-leven~bd94ad7c/?utm_source=link&utm_medium=social&utm_campaign=shared_earned
• https://en.wikipedia.org/wiki/The_Letter_for_the_King_(film)
• https://en.wikipedia.org/wiki/The_Letter_for_the_King_(TV_series)
• «Զանգակ» հրատարակչություն(չաշխատող հղում)
• https://www.kinderboeken.nl/auteur/tonke-dragt/ 
• Նամակ թագավորին։ Արկածներ որոնողները մատենաշար, Տոնկե Դրախտ, Երևան, 2020
Վիսամբուր

Վիսամբուր (ֆր.՝ Wissembourg), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 7738 մարդ, բնակչության խտությունը` 160.61 մարդ/կմ²։ Բնակավայրը զբաղեցնում է 48.18 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 55 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 5142 աշխատունակ (15-64 տարեկան)  բնակիչ, որոնցից ակտիվ էին 3826-ը, իսկ ոչ ակտիվները` 1316։ Ակտիվության ցուցանիշը կազմում է 74,4 %։ 3826 աշխատունակ մարդկանցից աշխատել է 3332 անձ (1824 տղամարդ և 1508 կին)։ Գործազուրկ են եղել 494 անձ (241 տղամարդ և 253 կին)։ 1316 անաշխատունակներից 391-ը եղել են աշակերտներ կամ ուսանողներ, 428-ը` թոշակառուներ, իսկ 497-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Յոհաննես Շթրաթե

Յոհաննես Շթրաթե (ծնվ.՝ մարտի 17, 1980 թվական, Բրեմեն, Գերմանիա), գերմանացի երգիչ և Revolverheld խմբի մենակատար։


== Կենսագրություն ==
Յոհաննես Շթրաթեն ծնվել է 1980 թ. մարտի 17-ին Բրեմենում քաղաքում, դաշնակահարի և ուսուցչի ընտանիքում։ Նա մեծացել է Վորպսվեդեում, 10 տարեկան հասակում սկսել է նվագել կիթառ։ 4 տարի անց նա ստեղծել է իր ռոք խումբը` Second Floor-ը, որի հետ էլ երեք տարով պայմանագիր է կնքել։ Խմբի միակ պաշտոնական սինգլը եղել է „Tut mir leid (Ich kann nicht anders)”-ը, որը նաև հայտնվել է VIVA Hits հիթ-շքերթի 13-րդ հորիզոնականում։ 2002 թվականի ձմռանը Kristoffem Hünecke-ի, Nielsem Grötsch-ի, Jakobem Sinn-ի և Florianem Speer-ի հետ ստեղծել է Revolverheld խումբը, որը այդ ժամանակ կոչվել է Manga: 2011 թվականի սեպտեմբերի 30-ին թողարկվել է Յոհաննեսի առաջին սոլո ալբոմը` Die Zeichen stehen auf Sturm-ը, որը նա ստեղծել է Ֆիլիպ Սթեյնքի հետ։

2014 թվականին մասնակցել է The Voice Kids-ին որպես ժյուրիի անդամ և խմբի ավագ, Լենա Մայեր-Լանդրութի և Հեննինգիեմ Վեհլանդի հետ։ 2015 թվականին նորից մասնակցել է այդ նախագծին որպես ժյուրի, Լենայի և Մարկ Ֆրոսթերի հետ։
Յոհաննեսը ամուսնացած է Աննա Անջելինա Վոլֆերսի հետ։ 2012 թվականի դեկտեմբերի 17-ին, լույս աշխարհ է եկել զույգի առաջին որդին` Էմիլը։


== Սկավառակագրություն ==


=== Սինգլներ ===


== Ծանոթագրություններ ==


== Արտաքին հղումներ ==
Պաշտոնական կայք